10252091 | Jaarboeke 2017 | Universiteit van Pretoria
Program: MSc Tandheelkunde Mondchirurgie (Gedoseer)
10252091 Fakulteit Gesondheidswetenskappe Duur van studie: 2 jaar Totale krediete: 180
Behoudens die bepalings van die Algemene Regulasies, word die BChD-graad vereis, asook die Nagraadse Diploma in Tandheelkunde [NGDiplTandh] met die hoofstudierigting Mondchirurgie (Mondchirurgie met ’n slaagpunt van minstens 65%).
Minstens enige twee van die gelyste basiese vakke word vereis. Hierdie basiese vakke kan aan die Universiteit van Pretoria of die Kollege van Maksillofasiale en Mondchirurgie van die Kolleges van Geneeskunde van Suid-Afrika geslaag word, of dit mag deel uitmaak van die Nagraadse Diploma in Tandheelkunde [NGDiplTandh], of gepromoveer/geslaag word met ’n minimum slaagsyfer van 65% aan ’n ander tersiêre inrigting – raadpleeg ook die Algemene Regulasies.
Studente in besit van die Nagraadse Diploma in Tandheelkunde [NGDiplTandh] met Mondchirurgie as hoofstudierigting, kan skriftelik aansoek doen om krediet vir die basiese vak, kliniese opleiding en die skriftelike finale eksamen in Mondchirurgie, mits minstens 65% in die basiese vak aan die Universiteit van Pretoria behaal is, of die vak(ke) gepromoveer/geslaag is aan ’n ander tersiêre inrigting met ’n slaagpunt van minstens 65% (raadpleeg ook die Algemene Regulasies.
Die bepalings van die Algemene Regulasies is van toepassing.
'n Student moet minstens 65% in Deel I en II en minstens 75% in elk van die onderafdelings van Deel III van die studieprogram behaal.
Kliniese opleiding 891
Anatomie en beginsels van chirurgiese 800
Miniverhandeling: Mondchirurgie 892
Maksillo-fasiale radiologie en chirurgiese beginsels 800